Diari Oficial de la Generalitat Valenciana


Sumari del DOGV 8831, del 10-06-2020 (2020/4173)

RESOLUCIÓ de 5 de juny de 2020, de la Universitat Miguel Hernández d'Elx, per la qual es transforma un lloc de treball de la relació de llocs de treball del personal d'administració i serveis.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/4173


Data del document
:   05-06-2020

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * personal
    * concurs administratiu

RESOLUCIÓ de 5 de juny de 2020, de la Universitat Miguel Hernández d'Elx, per la qual es transforma un lloc de treball de la relació de llocs de treball del personal d'administració i serveis. [2020/4173]  
Publicada en el Diari Oficial de la Generalitat Valenciana núm. 8740, de 14 de febrer de 2020, la relació de llocs de treball del personal d'administració i serveis de la Universitat Miguel Hernández d'Elx.  
  
Complit el tràmit d'informació als representants dels treballadors, previst en la normativa vigent respecte a la modificació de la relació de llocs de treball del personal d'administració i serveis de la Universitat Miguel Hernández d'Elx, en les reunions mantingudes amb la mesa de negociació amb data de 21 i de 25 de maig de 2020.  
  
Aprovada, pel Consell de Govern de la Universitat Miguel Hernández d'Elx en la sessió del 29 de maig de 2020, i pel Ple del Consell Social, en la sessió del 2 de juny de 2020, la transformació del lloc de treball de la relació de llocs de treball del personal d'administració i serveis de la Universitat Miguel Hernández d'Elx, i la seua forma de provisió, en virtut de les competències atribuïdes pels Estatuts d'aquesta universitat.  
En compliment del que disposen els articles 41 i concordants de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Tenint en consideració que les modificacions que són objecte de publicació amb la present resolució no suposen cap increment ni de massa salarial ni d'efectius de personal, i que s'emmarquen, conseqüentment, dins dels paràmetres establits per les corresponents lleis de pressupostos per a l'anualitat 2019.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell.  
I vista la proposta formulada per la Gerència d'aquesta universitat, resolc:  
  
Primer  
Transformar el lloc de treball número F55332 de la relació de llocs de treball de la manera que segueix:  
  
On l'ESCALA 45 és l'escala bàsica de desenvolupament sostenible i PIH és promoció interna horitzontal, en els termes de l'article 115 de la Llei 10/2010, d'ordenació i gestió de la funció pública valenciana.  
  
Segon  
La publicació en el Diari Oficial de la Generalitat Valenciana d'aquesta resolució.  
  
Tercer  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 5 de juny de 2020.- El rector: Juan José Ruiz Martínez.